CELEX: 62009CJ0549
Language: da
Date: 2011-10-20
Title: Domstolens Dom (Sjette Afdeling) af 20. oktober  2011. # Europa-Kommissionen mod Den Franske Republik. # Traktatbrud - statsstøtte - støtte tildelt akvakulturbrugere og fiskere - beslutning, der erklærer denne støtte uforenelig med fællesmarkedet - forpligtelse til uden forsinkelse at tilbagesøge støtte, der er erklæret ulovlig og uforenelig og underrette Kommissionen herom - ikke gennemført - absolut umulighed for gennemførelsen. # Sag C-549/09.

Domstolens dom (Sjette Afdeling) af 20. oktober 2011 – Kommissionen mod Frankrig
      (Sag C-549/09)
      »Traktatbrud – statsstøtte – støtte tildelt akvakulturbrugere og fiskere – beslutning, der erklærer denne støtte uforenelig med fællesmarkedet – forpligtelse til uden forsinkelse at tilbagesøge støtte, der er erklæret ulovlig og uforenelig, og underrette Kommissionen
         herom – ikke gennemført – absolut umulighed for gennemførelsen«
      
      1.                     Støtte tildelt af staterne – tilbagesøgning af en ulovlig støtte – forpligtelse – pligten til omgående og effektiv gennemførelse
            af Kommissionens beslutning (art. 108, stk. 2, TEUF og 288 TEUF; Rådets forordning nr. 659/1999, art. 14, stk. 3) (jf. præmis
            26, 29 og 31)
      2.                     Traktatbrudssøgsmål – manglende overholdelse af forpligtelsen til at tilbagesøge ulovlig støtte – forsvarsanbringender – gennemførelse
            absolut umulig – vurderingskriterier – gennemførelsesvanskeligheder – medlemsstatens forpligtelse til at rette egentlige henvendelser
            til de pågældende virksomheder og foreslå Kommissionen alternative løsninger, der gør det muligt at overkomme sådanne vanskeligheder
            – vanskelighed med hensyn til identificering af de berettigede, der ikke begrunder manglende opfyldelse af Kommissionens beslutning
            (art. 108, stk. 2, TEUF; Rådets forordning nr. 659/1999, art. 14, stk. 3) (jf. præmis 33, 34 og 39)
      3.                     Traktatbrudssøgsmål – manglende efterkommelse af en beslutning fra Kommissionen om en statsstøtteforanstaltning – forsvarsanbringender
            – indsigelse vedrørende beslutningens lovlighed – ikke taget til følge (jf. præmis 43)
      Angående
      
         
               Traktatbrud – manglende vedtagelse af de nødvendige bestemmelser for at efterkomme Kommissionens beslutning 2005/239/EF af
                  14. juli 2004 om støtteforanstaltninger, som Frankrig har iværksat til fordel for akvakulturbrugere og fiskere (EUT 2005 L 74,
                  s. 49) – forpligtelse til straks at tilbagesøge den støtte, der var erklæret ulovlig og uforenelig med fællesmarkedet, og
                  oplyse Kommissionen herom.
               
            Konklusion
      
         
                  1)
               
               
                  
               
               
                  	Den Franske Republik har tilsidesat sine forpligtelser i henhold til artikel 288, stk. 4, TEUF og artikel 4 i Kommissionens
                     beslutning 2005/239/EF af 14. juli 2004 om støtteforanstaltninger, som Frankrig har iværksat til fordel for akvakulturbrugere
                     og fiskere, idet den ikke inden for den fastsatte frist har gennemført beslutningen ved fra støttemodtagere at tilbagesøge
                     den støtte, der ved nævnte beslutnings artikel 2 og 3 var erklæret ulovlig og uforenelig med fællesmarkedet.
                  
               
            
         
                  2)
               
               
                  
               
               
                  	Den Franske Republik betaler sagens omkostninger.